
PROIECT


HOTĂRÂREA NR. _________________
[bookmark: _Hlk243469773][bookmark: _Hlk243467846]privind însuşirea acţiunii civile formulată de Municipiul Satu Mare împotriva Clubului Sportiv Dinamo M.S.M. 2004 Satu Mare, care face obiectul dosarului                nr. 13972/296/2026 aflat pe rolul Judecătoriei Satu Mare 

Consiliul Local al Municipiului Satu Mare,
Analizând proiectul de hotărâre nr. ............................, referatul de aprobare al Primarului municipiului Satu Mare nr. 60130/21.10.2026, în calitate de iniţiator, raportul de specialitate al Serviciului Juridic nr. 60142/21.10.2026 şi Avizele Comisiilor de specialitate din cadrul Consiliului local Satu Mare, 
Luând în considerare acţiunea civilă înregistrată sub dosar nr. 13972/296/2026 la Judecătoria Satu Mare, având ca obiect pretenţii şi evacuarea pentru lipsă de titlu a Clubului Sportiv Dinamo M.S.M. 2004 Satu Mare din spaţiul CT3 Carpaţi 2, situat în Municipiul Satu Mare, str. Fântânele nr. 21,
În temeiul prevederilor art. 109 alin. (1), art. 129 alin. (2) lit. c)  și art. 139 alin. (3) lit. g) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
	Adoptă prezenta

H O T Ă R Â R E:

Art. 1. Se însuşeşte acţiunea civilă introdusă de Primarul municipiului Satu Mare, pentru municipiul Satu Mare, formulată în dosarul nr. 13972/296/2026 aflat pe rolul Judecătoriei Satu Mare, în contradictoriu cu pârâtul Clubul Sportiv Dinamo M.S.M. 2004 Satu Mare, având ca obiect pretenţii şi evacuarea pentru lipsă de titlu din spaţiul CT3 Carpaţi 2 situat în municipiul Satu Mare, str. Fântânele nr. 21. 

Art. 2. Se mandatează Primarul municipiului Satu Mare să reprezinte interesele Consiliului Local al municipiului Satu Mare în faţa instanţelor de judecată în dosarul menţionat la art. 1, în toate fazele procesuale (fond, apel, recurs, executare silită), având puteri depline de semnare a actelor de procedură şi angajare a procesului.  

Art. 3. Cu ducerea la îndeplinire a prevederilor prezentei hotărâri se încredințează Primarul municipiului Satu Mare și Serviciul Juridic din cadrul aparatului de specialitate al Primarului municipiului Satu Mare, potrivit competențelor.
Art. 4. Prezenta hotărâre se comunică:
·  Primarului municipiului Satu Mare;
·  Instituţiei Prefectului-judeţul Satu Mare;
·  Serviciului Juridic;
· Se aduce la cunoștință publică;
· Se publică în Monitorul Oficial Local al municipiului Satu Mare.






INIŢIATOR PROIECT
Primar,
Kereskényi Gábor






									       Avizat,
									Secretar general,									     	    Mihaela Maria Racolţa			

